laion/Wikipedia-Exotic huggingface dataset:
ლესტერ ჩარლზ კინგი

ლესტერ ჩარლზ კინგი (ინგლ. Lester Charles King; დ. 1907, ლონდონი, დიდი ბრიტანეთი — გ. 1989, დურბანი, სამხრეთ აფრიკის რესპუბლიკა) — ინგლისელი გეომორფოლოგი და გეოლოგი. ნატალის უნივერსიტეტის პროფესორი (დურბანი, სამხრეთ აფრიკის რესპუბლიკა). ემიგრირებული იყო ახალ ზელანდიაში, სადაც 1925 წლიდან გახდა მასწავლებელი. 1930-1934 წლებში ახალი ზელანდიის უნივერსიტეტში კითხულობდა ლექციებს გეოლოგიის დარგში. 1935 წლიდან დასახლდა სამხრეთ აფრიკის რესპუბლიკაში, სადაც ნატალის უნივერსიტეტში გახდა გეოლოგიის ლექტორი. 1950 წლიდან იყო სამხრეთ აფრიკის რესპუბლიკის სამეფო საზოგადოების წევრი. წამოწია რელიეფის პედიპლენიზაციის თეორია, რომელიც გამოიყენა ცალკეული ტერიტორიების (მათ შორის სამხრეთ აფრიკის რესპუბლიკის, ავსტრალიის, ბრაზილიისა და სხვა) გეომორფოლოგიური და აგრეთვე მთლიანობაში დედამიწის ზედაპირის ანალიზისათვის. პედიპლენი დენუდაციური ვაკეა, რომელიც წარმოიქმნება მთიანი ან ბორცვიანი რელიეფის ადგილას, არიდული ან ნახევრად არიდული ჰავის პირობებში ხეობის ღერძიდან ფერდობების პარალელური უკანდახევისა და ცალკეული მოსწორებული უბნების (პედიმენტების) შეერთების შედეგად. 1953 წელს კინგმა განავითარა ზოგადგეომორფოლოგიური კონცეფცია მდინარეთაშორისი რელიეფის განვითარების შესახებ. ლესტერ ჩარლზ კინგი არაერთი ნაშრომის ავტორია. გარდაიცვალა 1989 წლის 1 აპრილს ხანგრძლივი ავადმყოფობის შედეგად. South African scenery. A textbook of geomorphology“ (1942, 3 ed., 1963); The morphology of the Earth, 1962. ↑ 1.0 1.1 1.2 Catalog of the German National Library <a href="https://wikidata.org/wiki/Track:Q23833686"></a> ↑ Royal Geographical Society Gold Medal Recipients — Royal Geographical Society, 2022. <a href="https://wikidata.org/wiki/Track:Q61782217"></a><a href="https://wikidata.org/wiki/Track:Q691152"></a> ↑ https://www.royalsociety.org.nz/what-we-do/medals-and-awards/hamilton-award/recipients-2/ ↑ მოკლე გეოგრაფიული ენციკლოპედია ↑ ლესტერ ჩარლზ კინგი[მკვდარი ბმული] ↑ დინამიკური გეომორფოლოგია ↑ ლესტერ ჩარლზ კინგი[მკვდარი ბმული]
ხელოვნური სისხლის მიმოქცევა

ხელოვნური სისხლის მიმოქცევის აპარატი ან აპარატი „ხელოვნური გული — ფილტვები“ — სპეციალური სამედიცინო აღჭურვილობაა, რომელიც უზრუნველყოფს ადამიანის სასიციცხლო ფუნქციებს გულისა და/ან ფილტვების ფუნქციების შესრულების ნაწილობრივი ან სრული უუნარობის შემთხვევაში. კონსტრუქციულად აპარატი წარმოადგენს სისტემას, რომელიც შედგება კონსოლისგან ტუმბოებით და მართვის ბლოკისაგან აუცილებელი კომპლექტით სენსორებისა და დამხმარე აღჭურვილობით (საინფუზიო სადგომები, უჟანგავი ფოლადის თაროები, ვენური მომჭერი). მოძრავ კონსოლზე დამონტაჟებულია გორგოლაჭებიანი ტუმბოები. გორგოლაჭების ბრუნვის სიჩქარეა 250 ბრუნამდე / წთ, რაც საშუალებას იძლევა, მივიღოთ სისხლის ნაკადები 0-დან 11.2 ლიტრამდე წუთში ½ მილებზე. ერთ-ერთი ტუმბო — არტერიული — ახორციელებს გულის ფუნქციას, სისხლის ვენური სისტემიდან არტერიულში გადატუმბვით. მეორე ტუმბო გამოიყენება გულის მარცხენა პარკუჭის, დრენირებისთვის და მესამე სისხლის ამოსაქაჩად ჭრილობიდან და მის დასაბრუნებლად ექსტრაკორპორალურ კონტურში, მეოთხე და მეხუთე ტუმბო გამოიყენება კარდიოპლეგიის სხვადასხვა რეჟიმებისთვის. აპარატის ზომის შესამცირებლად ერთეული და სისხლის კარდიოპლეგიის ჰარმონიზებული რეჟიმის უზრუნველსაყოფად, ტუმბოები შეიძლება კომბინირებული იყოს ერთ ტუმბოს მოდულად 2 დამოუკიდებელი მოტორით, მაგრამ ერთიან კორპუსში და საერთო საკონტროლო ელექტრონული მოდულით. გარდა ტუმბოებისა, აპარატი უზრუნველყოფილია წნევის კონტროლის ბლოკით, ელექტრო თერმომეტრით, გაზის მიქსერით, დონისა და ბუშტების დეტექტორებით, გაერთიანებულით მართვის ბლოკში. ხელოვნური სისხლის მიმოქცევა დაარქივებული 2013-06-07 საიტზე Wayback Machine.
Gangnam Style

„Gangnam Style“ (კორ. 강남스타일) — კეი-პოპ ჟანრის სიმღერა და სინგლი, რომლის ავტორი და შემსრულებელია სამხრეთ კორეელი მუსიკოსი PSY. იგი შეტანილია მის მეექვსე სტუდიურ ალბომში PSY 6 (Six Rules), Part 1. სიმღერის დებიუტი აღინიშნა სამხრეთ კორეის ჩარტში #1 პოზიციით. 2012 წლის 21 დეკემბერს „Gangnam Style“ გახდა პირველი YouTube ვიდეორგოლი, რომელიც მილიარდჯერ იქნა ნანახი. 2013 წლის 11 მარტისთვის სიმღერის ვიდეოს ჰქონდა 1.406 მილიარდი ნახვა, რითაც მან გაუსწრო ჯასტინ ბიბერის „Baby“-ს. ვიკისაწყობში არის გვერდი თემაზე: Gangnam Style ორიგინალური მუსიკალური ვიდეო YouTube-ზე Oppa Is Just My Style YouTube-ზე ↑ Fisher, Max. Visual music: How 'Gangnam Style' exploited K-pop's secret strength and overcame its biggest weakness. The Washington Post. ციტირების თარიღი: 2012-11-11. ↑ Cochrane, Greg. Gangnam Style the UK's first K-pop number one. BBC. ციტირების თარიღი: 2012-11-11. ↑ Gangnam Style (Album notes). Psy. Universal Republic. 2012. დაარქივებულია .-ში. თარგი:Citation error. http://www.discogs.com/viewimages?release=3945023. ↑ Gruger, William. PSY's 'Gangnam Style' Video Hits 1 Billion Views, Unprecedented Milestone. Billboard. დაარქივებულია ორიგინალიდან — მარტი 29, 2013. ციტირების თარიღი: December 21, 2012. ↑ officialpsy. (March 11, 2013) PSY – GANGNAM STYLE (강남스타일) M/V (YouTube). ↑ Gangnam Style (2-Track): Amazon.de: Musik. Amazon.com. ციტირების თარიღი: 2012-10-22. ↑ Gangnam Style (강남스타일) [Remix Style - EP]. iTunes. Apple. ციტირების თარიღი: 2013-03-05.
მეფე და მეფე

„მეფე და მეფე“ (ნიდერლ. Koning en Koning) — საბავშვო წიგნი, დაწერილი ლინდა დე ჰაანისა და სტერნ ნეილანდის მიერ. წიგნის პირველი ნაწილი აშშ-ში გამოიცა 2002 წლის იანვარში, 2004 წელს კი წიგნის მეორე ნაწილი, სადაც მეფემ და ახალგაზრდა პრინცმა გასაზრდელად ბავშვი იშვილეს. კონსერვატული ფრთის წარმომადგენლებმა გამოთქვეს პროტესტი საბავშვო ბაღებში ამ წიგნის სწავლებისათვის და მათი აკრძალვა მოითხოვეს, ვინაიდან წიგნის შინაარსი დამყარებულია ჰომოსექსუალურ პრინციპებზე. პირველი წიგნის სიუჟეტით ახალგაზრდა პრინცი, სახელად ბერტი დედის დაჟინებული მოთხოვნით გადაწყვეტს დაქორწინებას. დათქმულ დროს დედამიწის ყველა კუთხიდან ეტლებით ჩამოდიან პრინცესები, რათა პრინცმა რომელიმე აარჩიოს, მაგრამ იგი ირჩევს პრინცს, რომელიც ერთ-ერთ მათგანს ახლდა. წიგნი სრულდება ორის ქორწინებით. პროგრამის „არა აუტსაიდერებს“ ფარგლებში ბრიტანეთის განათლების დეპარტამენტმა „მეფე და მეფეს“ მიანიჭა საგანმანათლებლო სტატუსი, რითაც მოსწავლეებს აცნობენ გეების პრობლემებს, რათა თავიდან იქნას აცილებული ლგბტ უმცირესობის წარმომადგენელთა მიმართ ძალადობები. ↑ Kelland, Kate (March 14, 2007). „"Gay fairytales" anger British religious groups“. Reuters. დაარქივებულია ორიგინალიდან — ივნისი 29, 2015. ციტირების თარიღი: მარტი 11, 2013.
სსრკ-ის სახელმწიფო პრემია

სსრკ-ის სახელმწიფო პრემია (რუს. Государственная премия СССР) — ყოველწლიური სახელმწიფო პრემია, რომელიც დაწესებული იყო სკკპ ცკ-ისა და სსრკ მინისტრთა საბჭოს მიერ 1966 წელს. პრემია გაიცემოდა 1967-1991 წლებში ოქტომბრის რევოლუციის წლისთავზე. სსრკ სახელმწიფო პრემია წარმოადგენს სტალინური პრემიის მემკვიდრეს, რომელიც თავის მხრივ, გაიცემოდა 1941-1954 წლებში. სსრკ სახელმწიფო პრემია მნიშვნელობითა და ფულადი ჯილდოს ოდენობით მეორე ადგილზე იმყოფებოდა ლენინური პრემიის შემდეგ (უკანასკნელი გაიცემოდა 1925-1935 და 1957-1991 წლებში). სსრკ სახელმწიფო პრემია ენიჭებოდათ მეცნიერებისა და ტექნიკის, ლიტერატურისა და ხელოვნების დარგში შეტანილი განსაკუთერბული წვლილისთვის. კატეგორია:სსრკ-ის სახელმწიფო პრემიის ლაურეატები სსრკ-ის სახელმწიფო პრემია – დიდი საბჭოთა ენციკლოპედია (რუსული)
გოტიე (მუსიკოსი)

ვაუტერ დე ბაკერი (დ. 1980 წლის 21 მაისს), უფრო ცნობილი სასცენო სახელით გოტიე (Gotye) — ბელგიელი და ავსტრალიელი მულტი-ინსტრუმენტალისტი მუსიკოსი და სიმღერის ავტორი/მომღერალი. სასცენო სახელი Gotye აღებულია Gauthier-სგან, რაც „ვალტერის“ ან „ვაუტერის“ ფრანგული ეკვივალენტი. მომღერლის ვოკალს ხშირად ადარებენ პიტერ გებრიელისა და სტინგის ხმებს. გოტიეს დამოუკიდებლად გამოცემული აქვს სამი სტუდიური ალბომი და ერთი ალბომი პირველი ორი ალბომის სიმღერების რემიქსებით. იგი შედის მელბურნულ ტრიო The Basics-ში, რომელსაც 2002 წლიდან დამოუკიდებლად აქვს გამოცემული 3 სტუდიური ალბომი. გოტიეს 2001 წლის სინგლი „Somebody That I Used to Know“ ბილბორდის ცხელი ასეულის პირველ ადგილზე მოხვდა და იგი იქცა რიგით მეხუთე ავსტრალიელ მუსიკოსად, რომელმაც ეს მოახერხა და რიგით მეორე ბელგიელად, 1963 წელს The Singing Nun-ის შემდეგ. ავსტრალიული მუსიკის დაჯილდოებაზე მან ხუთი პრიზი მიიღო. ნომინირებული იყო 2011 წლის MTV-ს ევროპულ მუსიკალურ ჯილდოზე, საუკეთესო მომღერლის წოდებაზე აზიასა და წყნარი ოკეანეს ტერიტორიაზე. 2013 წელს მიიღო სამი „გრემი“ - წლის ჩანაწერისათვის, წლის საუკეთესო პოპ-დუეტის/ჯგუფის შესრულების („Somebody That I Used to Know“) და საუკეთესო ალტერნატიული ალბომისთვის (Making Mirrors). მთავარი სტატია: გოტიეს დისკოგრაფია. Boardface (2003) Like Drawing Blood (2006) Making Mirrors (2011) ოფიციალური საიტი მუსიკალური ვიდეოები დაარქივებული 2013-01-04 საიტზე Archive.isCategory:Webarchive template archiveis links დისკოგრაფია დაარქივებული 2012-08-20 საიტზე Wayback Machine. (პოლონური) გოტიე Last.fm-ზე (ინგლისური) ↑ http://www.allmusic.com/artist/gotye-mn0001471865 ↑ Presenter: Siska Schoeters (21 October 2011). „Goed nieuws van Gotye“. Zet 'm op Siska. Brussels, Belgium. Studio Brussel. დაარქივებულია ორიგინალიდან — 4 ოქტომბერი 2013. ციტირების თარიღი: 11 მარტი 2013. ციტატა: „Ik stel ik, ja, een Belg-Australiër (I am, yes, a Belgian-Australian).“ ↑ Pareles, Jon. (22 October 2011) Gotye Fans Turn Out to Sing Along. The New York Times. ციტირების თარიღი: 9 February 2012. ↑ Fuentes, Catherine. (30 January 2012) Song Premiere: Gotye's Eighties-Inspired 'Somebody That I Used To Know'. Rolling Stone. ციტირების თარიღი: 9 February 2012. ↑ Thompson, Stephen. (22 January 2012) First Listen: Gotye, 'Making Mirrors'. NPR. ციტირების თარიღი: 9 February 2012. ↑ Hot 100 Songs & New Music: 1 - 10 Songs | Billboard Music Charts. Billboard.com. ციტირების თარიღი: 16 September 2012.
კატალონიელების ქვეყანა

კატალონიელების ქვეყანა, (კატ. Països Catalans) — ეროვნული ისტორიული ოლქი სამხრეთ-დასავლეთ ევროპაში, ბალეარის ზღვის სანაპიროზე და კუნძულებზე. ძირითადად მოიცავს ანდორას, ესპანეთის აღმოსავლეთ ნაწილში კატალონიის, ვალენსიის და ბალეარის კუნძულების ავტონომიურ რეგიონებს, ასევე არაგონის და მურსიის რეგიონების კატალონიელებით დასახლებულ ნაწილებს — ფრანხას და კარშეს, საფრანგეთის სამხრეთ ნაწილში აღმოსავლეთ პირენეის დეპარტამენტის ნაწილს და იტალიაში, სარდინიის ჩრდილოეთ ნაწილში მდებარე ქალაქ ალგეროს. მთავარი ქალაქი და ნავსადგური — ბარსელონა. პირენეს ნახევარკუნძულზე კატალონიელების ქვეყანას უკავია თითქმის მთელი ლევანტე და პირენეის მთიანეთის აღმოსავლეთი ნაწილი. ბასკების ქვეყანა კატალონიური ჰიპერენციკლოპედია დაარქივებული 2015-09-24 საიტზე Wayback Machine.
დომენტი

საკუთარი სახელი დომენტი შეიძლება აღნიშნავდეს ერთ-ერთ შემდეგ პიროვნებათაგანს: დომენტი (ჯანდიერიშვილი) — არქიმანდრიტი, კალიგრაფი დომენტი I — აღმოსავლეთ საქართველოს კათოლიკოს-პატრიარქი დომენტი II — აღმოსავლეთ საქართველოს კათოლიკოს-პატრიარქი დომენტი III — აღმოსავლეთ საქართველოს კათოლიკოს-პატრიარქი დომენტი IV — აღმოსავლეთ საქართველოს კათოლიკოს-პატრიარქი
ანდერს რაპი

ანდერს რაპი (შვედ. Anders Rapp; დ. 1 მარტი 1927 — გ. 27 დეკემბერი 1998) — შვედი გეომორფოლოგი და გეოგრაფი. გეომორფოლოგის საერთაშორისო ასოციაციის უფროსი მეცნიერ-თანამშრომელი. აკადემიური განათლება მიიღო უფსალის უნივერსიტეტში. დაწვრილებით შეისწავლა ზვავური ენები და მათი ნალექები. მნიშვნელოვანი კვლევები ჩაატარა სკანდინავიის მთებსა და კუნძულ შპიცბერგენზე. 1962 წელს ამერიკის გეოლოგიური საზოგადოებისაგან მიენიჭა კირკ ბრაიანის სახელობის პრემია. 1976 წელს ლუნდის უნივერსიტეტში გახდა ფიზიკური გეოგრაფიის პროფესორი. 1980 წელს აირჩიეს შვედეთის სამეფო მეცნიერებათა აკადემიის წევრად. ანდერს რაპი დაარქივებული 2013-07-21 საიტზე Wayback Machine. (ინგლისური) ანდერს რაპი (ინგლისური)
Extracts from the Film A Hard Day's Night

Extracts from the Film A Hard Day's Night — ინგლისური როკ-ჯგუფ The Beatles-ის EP, გამოცემული 1964 წლის 4 ნოემბერს, ლეიბლზე Parlophone (ნომერი კატალოგში - GEP 8920). იგი აგრეთვე გამოიცა ავსტრალიაში, ესპანეთში, ახალ ზელანდიასა და საფრანგეთში. ყველა სიმღერა აგრეთვე შეტანილია ალბომში A Hard Day's Night. ყველა სიმღერის ავტორი: ლენონი/მაკ-კარტნი. ↑ https://www.allmusic.com/album/r820700 ↑ Beatles, The – Extracts From The Film A Hard Day's Night at Discogs. Discogs. ციტირების თარიღი: 28 September 2011.
Extracts from the Album A Hard Day's Night

Extracts from the Album A Hard Day's Night — ინგლისური როკ-ჯგუფ The Beatles-ის EP, გამოცემული 1964 წლის 6 ნოემბერს, ლეიბლზე Parlophone (ნომერი კატალოგში - GEP 8924). მასში შეტანილია 4 სიმღერა ალბომიდან A Hard Day's Night, რომელიც არ მოხვდა ფილმში „მძიმე დღის ღამე“. ყველა სიმღერის ავტორი: ლენონი/მაკ-კარტნი მხარე 1 Any Time at All – 2:14 I'll Cry Instead – 2:06 მხარე 2 Things We Said Today – 2:38 When I Get Home – 2:19 ↑ https://www.allmusic.com/album/r820701 ↑ Beatles, The – Extracts From The Album A Hard Day's Night at Discogs. Discogs. ციტირების თარიღი: 28 September 2011.
4 by the Beatles

by the Beatles — ინგლისური როკ-ჯგუფ The Beatles-ის EP. გამოიცა 1965 წლის 1 თებერვალს, აშშ-ში ლეიბლზე Capitol (ნომერი კატალოგში - R-5365). მიუხედავად იმისა, რომ ჯგუფის პირველი EP, რომელიც Capitol-მა გამოსცა, წარმატებული არ აღმოჩნდა, იგი მოხვდა სინგლების ჩარტში და ლეიბლმა დაიწყო ახალი სერიის, 4-By, გამოცემა. ასეთ გამოცემებში შედიოდა ოთხი სიმღერა, რომელიც მხოლოდ მუსიკოსის სხვა სინგლების მხარდაჭერას ითვალისწინებდა და მიზნად არ ისახავდა უკანასკნელი სინგლის კონკურენციას. " ამ EP-ში შეტანილია 4 სიმღერა Beatles '65-დან (დეკემბერი, 1964). მხარე 1 Honey Don't (კარლ პერკინსი) - 2:56 I'm a Loser (ლენონი/მაკ-კარტნი) - 2:30 მხარე 2 Mr. Moonlight" (ჯონსონი) - 2:39 Everybody's Trying to Be My Baby (პერკინსი) - 2:25 ↑ http://www.allmusic.com/album/four-by-the-beatles-mw0001433745 ↑ სპაიზერი, ბრიუს (2000). The Beatles' Story on Capitol Records, Part One: Beatlemania and the Singles, p.65-6. ნიუ-ორლეანი, ლუიზიანა: 498 Productions. ISBN 0-9662649-1-6
Beatles for Sale No. 2

Beatles for Sale No. 2 — ინგლისური როკ-ჯგუფ The Beatles-ის EP. გამოიცა 1965 წლის 4 ივნისს. გამოვიდა მხოლოდ მონო-ფორმატში. მისი კატალოგის ნომერია GEP 8938. მხარე 1 I'll Follow the Sun - 1:46 Baby's in Black - 2:05 მხარე 2 Words of Love - 2:04 I Don't Want to Spoil the Party - 2:34 ↑ Beatles for Sale No. 2 [EP - The Beatles - Songs, Reviews, Credits - AllMusic]. ციტირების თარიღი: 24 აგვისტო 2018. ↑ Beatles, The – Beatles For Sale (No. 2) at Discogs. Discogs. ციტირების თარიღი: 28 September 2011.
The Beatles' Million Sellers

The Beatles' Million Sellers — ინგლისური როკ-ჯგუფ The Beatles-ის EP. გამოიცა 1965 წლის 6 დეკემბერს. გამოვიდა მხოლოდ მონო-ფორმატში. მისი კატალოგის ნომერია GEP 8946. დისკში შეტანილია ჯგუფის სიმღერები, რომლებიც მილიონზე მეტი ასლის ოდენობით გაიყიდა. მხარე 1 She Loves You - 2:19 I Want to Hold Your Hand - 2:24 მხარე 2 Can't Buy Me Love - 2:15 I Feel Fine - 2:20 ↑ https://www.allmusic.com/album/r820704 ↑ Beatles, The – The Beatles' Million Sellers at Discogs. Discogs. ციტირების თარიღი: 28 September 2011. ↑ The Beatles' Million Sellers. The Beatles Studio. დაარქივებულია ორიგინალიდან — 2009-09-20. ციტირების თარიღი: 2009-09-20.
Yesterday (EP)

Yesterday — ინგლისური როკ-ჯგუფ The Beatles-ის EP. გამოიცა 1966 წლის 4 მარტს. მისი კატალოგის ნომერია GEP 8948. დისკში შეტანილი ყველა სიმღერა აგრეთვე მოხვდა ალბომში Help! მხარე 1 Yesterday (ლენონი/მაკ-კარტნი) - 2:03 Act Naturally (ჯონი რასელი, ვონი მორისონი) - 2:33 მხარე 2 You Like Me Too Much (ჯორჯ ჰარისონი) - 2:40 It's Only Love (ლენონი/მაკ-კარტნი) - 1:53 ↑ https://www.allmusic.com/album/r820705 ↑ Beatles, The – Yesterday at Discogs. Discogs. ციტირების თარიღი: 28 September 2011.
Nowhere Man (EP)

Nowhere Man — ინგლისური როკ-ჯგუფ The Beatles-ის EP. გამოიცა 1966 წლის 8 ივლისს. მისი კატალოგის ნომერია GEP 8952. დისკში შეტანილია 4 სიმღერა ჯგუფის ალბომის Rubber Soul ბრიტანული გამოცემიდან. ყველა სიმღერის ავტორები - ლენონი/მაკ-კარტნი მხარე 1 Nowhere Man – 2:44 Drive My Car – 2:25 მხარე 2 Michelle – 2:40 You Won't See Me – 3:22 ↑ https://www.allmusic.com/album/r820706
ჩანაკია

ჩანაკია, კაუტილია, ვიშნუგუპტა (სანს. चाणक्य Cāṇakya; დაახლოებით ძვ. წ. 370-283 წწ.) — ძველი ინდოეთის ფილოსოფოსი, სახელმწიფო მოღვაწე და მოაზროვნე. მისი ცხოვრების შესახებ მრავალი ლეგენდა არსებობს. გამოირჩეოდა მოხერხებულობითა და დახვეწილი პოლიტიკური ხედვით. ჩანდრაგუპტა მაურიას მრჩეველი. ითვლება პოლიტიკური ტრაქტატის — „არტჰაშასტრას“ ავტორად, სადაც მოცემულია სახელმწიფო მართვის საკითხებში არსებული რჩევა-დარიგებები. დაიბადა ბრაჰმანის ოჯახში. განათლება მიიღო ქალაქ ტაქსილაში (ამჟამინდელი პაკისტანი). ცოდნა ჰქონდა მიღებული აგრეთვე მედიცინასა და ასტროლოგიაში. ზოგს მიაჩნია, რომ იგი იყო ზოროასტრიზმის მიმდევარი (ყოველშემთხვევაში იმყოფებოდა ამ რელიგიის ძლიერი გავლენის ქვეშ). ჩანაკიას წიგნი ჩანდრაგუპტა მაურიასთვის იყო მეგზური. ჩანაკია მიჩნეულია პოლიტიკური მეცნიერებისა და ეკონომიკის პიონერად. ინდოელი ისტორიკოსები ჩანაკიას ადარებენ ნიკოლო მაკიაველის. ↑ Chanakya | Encyclopedia Britannica ↑ Каутилья | Большая российская энциклопедия. დაარქივებულია ორიგინალიდან — 2021-04-13. ციტირების თარიღი: 2021-01-24.
მაჰაჯანაპადები

მაჰაჯანაპადები (სანსკრიტულ თარგმანში:„დიდი ქვეყნები“) — ბუდისტურ წყაროებში ასე ეწოდება ინდოეთის ჩრდილოეთ და ჩრდილო-დასავლეთის ქვეყნებს. მაჰაჯანაპადების ცნება მომდინარეობს „ჯანაპადიდან“ – ასე ეწოდებოდა ტომთა ტერიტორიას ძვ. წ. 600-ანი წლებიდან, რომლებიც შემდგომ გაერთიანდნენ ტომთა კავშირებად. ბუდისტური წყაროები ასახელებენ 16 მაჰაჯანაპადს – ბუდას დაბადებამდე არსებულ ქვეყნებს. ანგუტარა-ნიკაიას მოჰყავს შემდეგი სია: ქაში ქოსალა ანგა მაგადჰა ვაჯი (ვრიჯი) მალა ვამშა ჩედი კურუ პანჩალა მატსია შურასენა ასაკა ავანტი განდჰარა კამბოჯა ჩულა-ნირდეშა ამ სიას უმატებს სახელმწიფო კალინგას. მსგავს სიას მცირეოდენი განსხვავებებით გვაწვდიან ჯაინისტური წყაროებიც.
იუნესკოს მსოფლიო მემკვიდრეობის ძეგლები მოზამბიკში

იუნესკოს მსოფლიო მემკვიდრეობის ძირითად ჩამონათვალში აღნიშნულია მოზამბიკის 1 ობიექტი (2013 წლისთვის), რომელიც შეადგენს საერთო რაოდენობის 0,1 %-ს (962 ობიექტი 2012 წლისთვის). ასევე, 2013 წლის მდგომარეობით, კანდიდატობის წინასწარ სიაში შეტანილია 4 ობიექტი. 2012 წელს იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 962 ძეგლია შეტანილი, მათ შორის 1 მოზამბიკის ძეგლია. 1997 წელს და 2008 წლის 20 აგვისტოს მოზამბიკის მთავრობამ იუნესკოს წევრობის კანდიდატად (საცდელი სია) წარუდგინა შემდეგი 4 ისტორიული და ბუნებრივი ძეგლი: იუნესკოს მსოფლიო მემკვიდრეობის ძეგლი მოზამბიკში მოზამბიკში კულტურული მემკვიდრეობის ძეგლების კანდიდატების კატალოგი ↑ Official list. UNESCO World Heritage Centre. დაარქივებულია ორიგინალიდან — 2013-06-10. ციტირების თარიღი: 2016-01-06.
ჯორდი ლა ფორჟი

ჯორდი ლა ფორჟი (ინგლ. Geordi La Forge) — „ვარსკვლავური გზის“ პერსონაჟი. მონაწილეობს სერიალში ვარსკვლავური გზა: შემდეგი თაობა და მომდევნო ფილმებში (თაობები, პირველი კონტაქტი, აჯანყება, შურისგება). ლა ფორჟი დაიბადა 2335 წლის 16 თებერვალს, მან დაამთავრა ზეფრამ კოკრეინის სახელობის სკოლა და სწავლობდა ვარსკვლავური ფლოტის აკადემიაში 2353 - 2357 წლებში. 2357 მსახურობდა ხომალდზე USS Victory რომელსაც მეთაურობდა კაპიტანი ზიმბატა. მოგვიანებით გადავიდა ხომალდზე USS Hood, სადაც ასევე მსახურობდა უილიამ რაიკერი. ამ პრიოდში ლა ფორჟმა მიიღო უმცროსი ლეიტენანტის წოდება. კაპიტანმა პიკარმა აიყვანა ლა ფორჟი თავის ეკიპაჟში მესაჭედ, თუმცა მეორე სეზონიდან მან დაიკავა მთავარი ინჟინრის თანამდებიობა და ასეევე მიიღოლეიტენანტის წოდება. 2372 წელს იგი გადავიდა ახალ ხომალდზე Enterprise-E. როცა ხომალდი მოხვდა 21_ე საუკუნეში იგი ეხმარებოდა ზეფრამ კოკრეინს პირველი ვარპ-ხომალდის აწყობასა და ვულკანელებთან კონტაქტის დამყარებაში. ჯორდი ლა ფორჟი დაბადებიდან ბრმაა, ამიტომ იგი იყენებს მოწყობილობას სახელად ვიზორი (ინგლ. VISOR). ეს მოწყობილობა კეთდება თვალებზე სათვალის მსგავსად. იგი ახდენს ელექტრომაგნიტური სპექტრის სკანირებას, ქმნის ვიზუალურ სიგნალს და გადასცენს ტვინს მხედველობის ნერვის საშუალებით. დასახელება ვიზორი იშიფრება როგორც: Visual Instrument and Sensory Organ Replacement. დაახლოებით 2371 - 2373 წლებს შორის ვიზორი შეიცვალა კიბერნეტიკული თვალით, რომელიც ასრულებდა იგივე ფუნქციებს. დაახლოებით 2371 - 2373 წლებს შორის ვიზორი შეიცვალა კიბერნეტიკული თვალით, რომელიც ასრულებდა იგივე ფუნქციებს. ვარსკვლავური გზა ლევარ ბარტონი ვარსკვლავური გზა: შემდეგი თაობა ვარსკვლავური გზა: თაობები ვარსკვლავური გზა: პირველი კონტაქტი ვარსკვლავური გზა: აჯანყება ვარსკვლავური გზა: შურისგება ჯორდი ლა ფორჟი — კინოფილმების ინტერნეტ მონაცემთა ბაზა (ინგლისური) ჯორდი ლა ფორჟი დაარქივებული 2010-07-12 საიტზე Wayback Machine. საიტზე startrek.com memory-alpha.org [1] ↑ http://memory-beta.wikia.com/wiki/Geordi_La_Forge ↑ Okuda, Mike; Okuda, Denise. The Star Trek Encyclopedia. Pocket Books. 1997. Second Edition. p. 546.
მოზამბიკის ეკონომიკა

მოზამბიკის ეკონომიკის განვითარება დაიწყო მოზამბიკის სამოქალაქო ომის (1977–1992) დასრულების შემდეგ, თუმცა დღეს ქვეყანა შედის მსოფლიოს უღარიბეს და განუვითარებელ ქვეყანათა რიგებში. 1987 წლიდან მოზამბიკის მთავრობამ, ეკონომიკის სტაბილიზაციის მიზნით, მაკროეკონომიკური რეფორმების სერია გაატარა. ეკონომიკის გაუმჯობესებისკენ მიმართული ეს ნაბიჯები, შერწყმული იყო დონორთა დახმარებასა და პოლიტიკურ სტაბილურობაზე. 1994 წელს მოზამბიკში, პირველი მრავალპარტიული არჩევნები ჩატარდა, თუმცა ყველა ცდა უშედეგო იყო: ეკონომიკა არ გაუმჯობესდა. 1990-იან წლებში ინფლაციის მაჩვენებელი საგრძნობლად შემცირდა, თუმცა 2000-2002 წლებში ინფლაციამ საგრძნობლად იმატა. მალევე გატარდა ფისკალური რეფორმები, მათ შორის საბაჟო სამსახურის რეფორმა; დაინერგა დამატებითი ღირებულების გადასახადი, გაუმჯობესდა მთავრობის შემოსავლები და შესაძლებლობები. მიუხედავად ამ მიღწევებისა, მოზამბიკის წლიური ბიუჯეტი რჩება უცხოურ გრანტებზე დამოკიდებული და მოსახლეობის უმრავლესობა სიღარიბის ზღვარს ქვემოთ იმყოფება. ქვეყნის სამუშაო ძალის უმრავლესობა სოფლის მეურნეობაშია კონცენტრირებული. სოფლის მეურნეობა მოზამბიკის ეკონომიკის წამყვანი ნაწილია. მისი წილი ქვეყნის მშპ-ის 22 %-ია. ქვეყნის მასშტაბით დასამუშავებლად გამოსადეგია 36 მილიონი ჰექტარი მიწა, მაგრამ დამუშავებული მხოლოდ 5,4 მილიონი ჰექტარია, რომლიდანაც ირწყვება 120 ათასი ჰექტარი. საექსპორტო პროდუქციაში სოფლის მეურნეობის პროდუქტების წილი 25 %-ია. მოზამბიკში მეცხოველეობას სამხრეთ რეგიონებში მისდევენ. გაშენებულია ბრინჯის, არაქისის, შაქრის ლერწმის, ფორთოხლის, კოლას, ნესვის ხის და ა. შ. პლანტაციები. სამოქალაქო ომმა მძიმე დარტყმა მიაყენა ინდუსტრიას. საგზაო ინფრასტრუქტურა იქნა განადგურებული, მაღაროები დაიტბორა. 1993 წლიდან, ეკონომიკური პროგრამა ეფუძნება ლიბერალიზაციას და პრივატიზაციას. ქვეყანაში არსებობს რკინის მადანის, ქვანახშირის, ბუნებრივი აირისა და ბოქსიტის საბადოები. დიდ როლს თამაშობს მეზობელი ქვეყნის, სამხრეთ აფრიკის რესპუბლიკის კაპიტალი. საწარმოო მრეწველობა ძირითადად წარმოდგენილია სოფლის მეურნეობის ნედლეულის გადამამუშავებელი საწარმოებითა და საპნის ქარხნებით. სამოქალაქო ომის შემდეგ აღდგა შაქრის წარმოება. გაიხსნა ალუმინის, ლუდის, ქაღალდის, ცემენტის, მინის საწარმოო ქარხნები. 2000 წელს დაიწყო ავტომობილ „ფიატის” წარმოება. ვითარდება ტექსტილის წარმოება. ქვეყნის ელექტროენერგიის ძირითადი ნაწილი გამომუშავდება ჰიდროელექტროსადგურებზე. სოფლებში საწვავად ნახშირი გამოიყენება. 2004 წელს გამომუშავებულ იქნა 11,58 მილიარდ კილოვატი ენერგია, ექსპორტზე გავიდა 8,75 მლრდ კვტ-ი (ძირითადად ზიმბაბვესა და სამხრეთ აფრიკის რესპუბლიკაში), იმპორტირებული იყო 7,576 მილიარდი კვტ/სთ. აეროპორტები სულ — 158, აქედან: მყარ გრუნტზე — 22 მყარი გრუნტის გარეშე — 136 ავტოსაგზაო ინფრასტრუქტურა სულ — 30 400 კმ, აქედან: მყარ გრუნტზე — 5685 კმ მყარი გრუნტის გარეშე — 24 715 კმ რკინიგზა სულ — 3123 კმ, აქედან: ვიწრო ლიანდაგი: — 2983 კმ (ლიანდაგის სიგანე — 1067 მმ); ვიწრო ლიანდაგი: — 140 კმ (ლიანდაგის სიგანე — 762 მმ. 2005); ყველა სარკინიგზო ხაზი არ არის ერთმანეთთან დაკავშირებული. საწყალოსნო ტრანსპორტი გემების საერთო რაოდენობა — 2; 2,964 ჰრტ/5,324 დედვეიტი წყალწყვით ↑ Sovereigns rating list. Standard & Poor's. ციტირების თარიღი: 26 May 2011. ↑ 2.0 2.1 Rogers, Simon; Sedghi, Ami (15 April 2011). „How Fitch, Moody's and S&P rate each country's credit rating“. The Guardian. ციტირების თარიღი: 31 May 2011.
კრუდსები

კრუდსები (ინგლ. The Croods) — 2013 წლის ამერიკული 3D კომპიუტერული ანიმაციის ტექნოლოგიით შექმნილი სათავგადასავლო კომედიური ფილმი, გამოშვებული DreamWorks Animation-ის და გავრცელებული 20th Century Fox-ის მიერ. მისი პერსონაჟების როლებს ახმოვანებენ ნიკოლას კეიჯი, რაიან რეინოლდსი, ემა სტოუნი, კეთრინ კინერი, კლარკ დიუკი და კლორის ლიჩმენი. ფილმი გამოდის 2013 წლის 22 მარტს. იგი იქნება DreamWorks Animation-ის პირველი ფილმი, რომელსაც 20th Century Fox გაავრცელებს. ↑ Felperin, Leslie (February 15, 2013). „The Croods“. Variety. ციტირების თარიღი: March 8, 2013. ↑ „Alan Silvestri to Score Dreamworks Animation's 'The Croods'“. FilmMusicReporter.com. May 8, 2012. ციტირების თარიღი: August 17, 2012. ↑ THE CROODS (U). British Board of Film Classification (2013-02-19). დაარქივებულია ორიგინალიდან — 2013-04-19. ციტირების თარიღი: 2013-02-19. ↑ „DreamWorks Animation Shifts 'The Croods'“. Deadline.com. April 4, 2011. ციტირების თარიღი: April 6, 2011. ↑ Finke, Nikki (August 20, 2012). „EXCLUSIVE: DreamWorks Animation To Fox For New 5-Year Distribution Deal; UPDATE: Paying Fees Of 8% Theatrical And 6% Digital“. Deadline.com. ციტირების თარიღი: August 21, 2012.